YuNeSKOning xalqaro va jamoatchilik bilan aloqalar bo‘limi Bosh direktori Erik Falt O‘zbekiston Madaniyat va sport ishlari vaziri Bahodir Ahmedovga Askiya san’atining insoniyatning nomoddiy boyliklari ro‘yxatiga kiritilganini tasdiqlovchi sertifikatning asl nusxasini topshirdi. Bu haqda «Jahon» axborot agentligi xabar tarqatmoqda. Mazkur sertifikatning topshirilish marosimi Samarqandda X xalqaro «Sharq taronalari» musiqa festivali doirasida tashkil qilindi.